**Pædagog eller ergoterapeut til dagtilbuddet MSM, Ringkøbing**

Da en af vores mangeårige kolleger går på pension, søger vi nu en fagligt dygtig og omstillingsparat pædagog eller ergoterapeut, som har lyst til at bidrage til den fortsatte udvikling af vores skønne dagtilbud.

**Dagtilbuddet MSM:**

Dagtilbuddet MSM henvender sig til voksne med fysisk og psykisk udviklingshæmning. Her tilbyder vi beskyttet beskæftigelse (§103) og social- og samværstilbud (§104) i trygge og udviklende rammer. Vi lægger vægt på, at borgerne trives og udvikler sig gennem meningsfulde aktiviteter.

**Udegruppen og dine arbejdsopgaver**

Stillingen er i vores Udegruppe, hvor hverdagen er aktiv og skifter mellem mangeartede aktiviteter. Vi dyrker havearbejde og produktion, og laver fx marmelader og saft af sæsonens frugter og bær. Vi elsker også musik i det daglige. Er du pædagogen eller ergoterapeut, der ikke er bange for jord under neglene, kan synge en sang og møder dagen med godt humør og humor, vil du være et godt match til vores skønne Udegruppe.

Stillingen er med arbejdstid mandag til fredag.

**Kerneopgave og faglig retning**

Vores kerneopgave er klar og central: *“Vi lykkes, når borgerne anvender deres ressourcer, tager størst muligt ejerskab og tager ansvar i eget liv.”* Denne målsætning afspejler, at borgernes egne kræfter og selvbestemmelse er kernen i det pædagogiske arbejde. Derfor arbejder vi recovery-orienteret og rehabiliterende i vores indsats. Det betyder, at vi støtter borgerne i at genfinde eller udvikle deres personlige ressourcer og selvstændighed.

I det daglige arbejder vi anerkendende og ressourcefokuseret med udgangspunkt i KRAP-metoden, og vi inddrager også neuro pædagogiske tilgange. Neuropædagogik giver os indsigt i hjernen og læring, så vi kan tilrettelægge pædagogikken bedst muligt for den enkelte. Vi tilbyder desuden ekstern supervision til medarbejderne, så vi løbende kan drøfte faglige udfordringer og udvikle vores praksis.

**Værdier og arbejdskultur**

På dagtilbuddene bærer vi fælles værdier som pejlemærker i hverdagen. Vi tror på, at arbejdspladsen og medarbejderne skal afspejle disse grundlæggende holdninger:

* Vi handler: Vi tager initiativ og ansvar i vores arbejde. Vi er handlekraftige og bruger vores sunde fornuft til at få tingene gjort – både for borgerne og for hinanden.
* Vi er nysgerrige: Vi er åbne og spørgelystne, og vi søger hele tiden ny viden for at udvikle vores praksis og kerneopgave. Vi involverer borgerne i at udforske nye muligheder og perspektiver.
* Vi er ordentlige: Vi møder hinanden og borgerne med respekt, empati og høflighed. Vi overholder aftaler og udviser ansvarlighed i alle situationer.

Disse værdier præger vores arbejdskultur og sætter forventninger til, hvordan vi samarbejder – både kolleger imellem og med borgerne.

**Din profil**

Vi søger en pædagog eller ergoterapeut, der kan genkende sig selv i ovenstående værdier og mål for arbejdet. Du:

* Har en pædagogisk eller ergoterapeutisk uddannelse og gerne erfaring fra handicap- og/eller psykiatriområdet.
* Arbejder anerkendende og ressourcefokuseret, og evner samtidig at skabe trygge rammer og struktur, når det er nødvendigt.
* Har interesse for neuropædagogiske metoder og ser borgernes egne ressourcer og ejerskab som det vigtigste i det pædagogiske arbejde.
* Er åben og nysgerrig og søger aktivt ny faglig viden til at udvikle din indsats.
* Er en teamspiller med gode samarbejdsevner; du møder både borgere og kolleger med respekt og ordentlighed og bakker op om fælles mål og aftaler.
* Er ansvarlig og fleksibel, giver gerne en hjælpende hånd, og trives i en hverdag med omstilling.
* Er kreativ og idérig, og sætter handling bag dine idéer.
* Er skriftligt velfunderet og vant til at arbejde med handleplaner, faglig dokumentation og evaluering af indsatsen.
* Møder ind på arbejde med godt humør, engagement og en positiv indstilling.

**Vi tilbyder dig**

* Et meningsfuldt arbejde med mennesker i udvikling, hvor du kan gøre en forskel i borgernes hverdag.
* Ekstern supervision og faglig sparring, så du får mulighed for at udvikle din praksis og håndtere udfordringer.
* Godt kollegialt fællesskab i et engageret, nysgerrig og faglig team.
* Kompetenceudvikling, fx kurser i KRAP, neuropædagogik eller andre relevante metoder.
* Løn- og ansættelsesvilkår efter gældende overenskomst.

Vi ser frem til at høre fra dig og til sammen med dig at gøre en forskel for borgerne i MSM. Med handlekraft, nysgerrighed og ordentlighed som fælles udgangspunkt kan vi sammen løfte opgaven og sikre, at borgerne tager ejerskab og ansvar i deres eget liv.

Yderligere oplysninger og ansøgning

Har du spørgsmål til stillingen: Kontakt faglig koordinator Maja Jul tlf. 20 62 76 03 eller daglig leder Kristina Britt Olesen på tlf. 25 53 19 55.

* Ansættelsestidspunkt: Hurtigst muligt eller senest 04.08.2025
* Ansøgningsfrist: kl. 8:00 26.05.2025.
* Ansættelsessamtaler: Forventes afholdes 28. juni 2025.

Sådan søger du: Du søger stillingen elektronisk via Ringkøbing-Skjern Kommunes jobportal (www.job.rksk.dk). Klik på “Ansøg” nederst i jobopslaget og vedhæft din ansøgning, CV og eventuelle bilag i PDF- eller DOC-format.

Ringkøbing-Skjern Kommune behandler kun ansøgninger, der er modtaget elektronisk.